# Miquel Piris Obrador

Miquel Piris Obrador és un periodista mallorquí, nascut a Artà el 19 d'octubre del 1968.
El primer mitjà on va tenir oportunitat de fer de periodista va ser "Ràdio experimental de Capdepera". Arran d'aquest contacte, es convertí en un dels impulsors de Ràdio Artà Municipal i va ser el primer a parlar pels seus micròfons abans que fos inaugurada de manera oficial. Col·laborador de la revista Bellpuig des de 1988. A més d'articles d'opinió, publicà la vinyeta còmica Els Gorans amb la dibuixant Caterina Estelrich. Ha col·laborat en diversos diaris com "El diari de Barcelona", "Avui", "Diari de Balears" i "Última Hora".
Va presentar l'acte d'inauguració del nou Teatre d'Artà, retransmès en directe per TVE Balears. També havia realitzat, com a periodista, juntament amb Agustí Torres Domenge de càmera, el vídeo que es va projectar sobre el record de l'antic teatre i les opinions d'alguns personatges anomenat "El Teatre a Artà". També, amb Agustí Torres, ha realitzat el documental Vies de Futur. Fa un repàs a la història del ferrocarril a Mallorca, les causes de la desaparició de determinades línies, els avantatges d'un mitjà de transport públic com és el tren i les mancances que hi ha a Mallorca per garantir una mobilitat més sostenible. Ha format part de la plataforma Mataró, posa't la ràdio.
També ha treballat a TV3, per exemple començà als serveis informatius de cap de setmana amb una beca a través de la Facultat. 6 mesos de pràctiques. Després passà a L'auto, concretament a la secció Autògraf. Llavors va passar un càsting per presentar el De Vacances (1994) i El Trànsit durant diversos estius. Aquell mateix any va ser contractat per copresentar Dret a parlar, programa coproduït per Dco i TV3, on sortia cada divendres a les 21:00h. L'octubre de 2008 començà com a redactor al programa de divulgació científica Què Qui Com al canal 33 els dimecres a les 21:30 com a reporter. El capítol de "Copes, radars i mòbils", amb Miquel Piris i Dani Vallvé, va guanyar el Premi Seguridad Vial Línea Directa. El setembre de 2013, passà al programa informatiu infantil Info-K del Canal Super3.

## Referències

* ↑ «Inauguració oficial del Teatre d'Artà» (PDF). Revista Bellpuig, 646, 08-06-2001, pàg. 26-27. Arxivat de l'original el 6 de juliol 2012 [Consulta: 26 abril 2014].
* ↑ «Currículum Agustí Torres». Arxivat de l'original el 26 d’abril 2014. [Consulta: 26 abril 2014].
* ↑ «Vies de futur», 21-11-2003. Arxivat de l'original el 26 d’abril 2014. [Consulta: 26 abril 2014].
* ↑ GOB Mallorca. «La Plataforma en Defensa del Tren presenta el documental "Vies de Futur" a Artà, Capdepera i Manacor», 11-09-2003. Arxivat de l'original el 31 de juliol 2012. [Consulta: 26 abril 2014].
* ↑ OCB Artà. «Volem el tren», 02-06-2008. Arxivat de l'original el 12 de juliol 2012. [Consulta: 26 abril 2014].
* ↑ Cal que la societat civil de Mataró impulsi una ràdio plural... Arxivat 2009-08-10 a Wayback Machine. PDF
* ↑ «Programa Dret a Parlar al web dels 25 anys de TV3». Arxivat de l'original el 10 d’agost 2009. [Consulta: 26 abril 2014].
* ↑ «Equip del Que Qui Com». Arxivat de l'original el 2009-07-17. [Consulta: 10 octubre 2008].
* ↑ «"Quèquicom", guardonat amb el VI Premi Periodístic de Seguretat Viària Línea Directa», 10-12-2008. Arxivat de l'original el 27 d’abril 2014. [Consulta: 26 abril 2014].
* ↑ «Premio Categoría Televisión Línea Directa» (en castellà). Arxivat de l'original el 27 d’abril 2014. [Consulta: 26 abril 2014].
* ↑ «Hola, sóc en Miquel». Arxivat de l'original el 26 d’abril 2014. [Consulta: 26 abril 2014].

## Bibliografia

* Morey, Jaume «Miquel Piris Obrador, a TV3. Entrevista» (Pdf). Bellpuig [Artà], Núm. 487, 04-12-1993, pàg. 18-20 [Consulta: 26 abril 2014].
* «Miquel Piris, a TV3» (Pdf). Bellpuig [Artà], Núm. 453, 11-04-1992, pàg. 11 [Consulta: 26 abril 2014].

## Enllaços externs

* Ajuntament d'Artà. «Artà protagonitza una gran marxa pel tren de Llevant», 10-10-2002. Arxivat de l'original el 26 d’abril 2014. [Consulta: 26 abril 2014].
* «Pagina d'articles de Miquel Piris». Arxivat de l'original el 29 de juny 2013. [Consulta: 26 abril 2014].
* Miquel Piris. «Amics del ferrocarril». dBalears, 06-09-2000. Arxivat de l'original el 26 d’abril 2014. [Consulta: 26 abril 2014].